Hedjet

Hedjet (), også kalt Den hvite krona for Øvre Egypt, var det formelle, egyptiske navnet på ei kongekrone som ble båret av faraoer i oldtidas Øvre Egypt. Krona var høy, kjegleformet og hvit. Etter sammenslåinga av Øvre og Nedre Egypt ble den kombinert med deshret, den røde krona for Nedre Egypt, til pschent, dobbeltkrona for det forente riket.

De hvite og røde kronene har en lang historie som går tilbake til tida før de mektige dynastiene i det gamle Egypt. Den tidligste framstillinga en kjenner, stammer fra det nordre Nubia i perioden rundt Naqada II (ca. 3500-3200 f.Kr.) Book review of Timonthy Kendall, Genesis of the 'Ka' and Crowns?, Thames & Hudson 2003  Det er mulig at «den hvite kronas klan» enten emigrerte nordover og krona ble adoptert av de sørlige egypterne, eller så tok egypterne den som sin egen da de erobret og absorberte kongeriket til en forent stat slik de seinere gjorde det med Nedre Egypt.

Som med den røde krona, har ingen hvit krone blitt bevart, så det er ikke kjent hvordan den var konstruert eller hvilke materialer den ble lagd av. Det faktum at ingen kroner har blitt funnet selv i ganske intakte graver, kan tyde på at krona gikk i arv fra konge til konge som i dagens monarkier.

 Referanser 

 Se også 
 Pschent, dobbeltkrona for det forente Egypt
 Deshret, den røde krona for Øvre Egypt
 Khepresh, den blå faraokrona
 Nemes, hodetørkle for Egypts konger, faraoer og guddommer
 Atef, hedjet med røde strusefjær som gudekrone for Osiris

 Eksterne lenker 

 Flere kroner fra Det gamle Egypt (på engelsk)

Kategori:Egyptologi
Kategori:Kronregalier
Kategori:Egyptisk mytologi
Kategori:Klesdrakt i oldtiden